Dante Saksono Harbuwono

Dante Saksono Harbuwono (lahèr tangghâl 23 Maret 1973) panèka dokter, ghuru, bân paneliti. Salèrana toman atugas mènangka angghuta Tim Dokter Kaprèsidènan Republik Indonesia, Katua Divisi Metabolik Endokrin, Departemen Èlmo panyakèt Dâlem Fakultas Kedokteran Univèrsitas Indonesia (FKUI) – Roma Sake' Umum Pusat Nasional Cipto Mangunkusumo (RSCM), Katua Himpunan Studi Obesitas Indonesia (HISOBI), Katua Klaster Metabolic, Vascular, and Aging Research Center Indonesian Medical Education and Research Institute Fakultas Kedokteran Univèsitas Indonesia (IMERI FKUI).Detikhealth : "Tak Mau Jadi Dokter, dr Dante Malah Jadi Ahli Molekuler Diabetes Pertama RI". Detik.com, tangghâl 2011-09-01, èsitasi 2019-01-22. Salaènna ajabat dâlem sosonan bân fungsional, Dante jhughân aktif mènangka speaker è pan-bârâmpan simposium dâlem bân lowar Naghârâ. Tangghâl 23 Desember 2020, Dante èyangka' mènangka Bekkèl Menteri Kasèhadhân."Jokowi Tunjuk Dante Saksono Harbuwono Jadi Wamenkes". detikcom. 23 Desember 2020. Èaksès tangghâl 23 Desember 2020.

 Kaodi'ân Pribadi 
Dante panèka pottra dâri Drs. R. Suprapto bân Sunarsih. Dante mamarè pendidikan sakolah dhâsar è SDN Tangerang II pas lanjut ka SMPN  Tangerang II, SMAN 1 Tangerang, bân lanjut kuliyah kedokteran è Fakultas kedokteran Univèrsitas Indonesia (FKUI). Bâkto lulus SMA, Dante ngakoè awwâlla terro ngala'a Jurusan Informatika è ITB, tapè polana parmènta'an rèng seppona Dante alanjut Sakolah è jurusan kedokteran. È awwâl kuliyah è Fakultas kedokteran Univèrsitas Indonesia (FKUI) taon 1991 Dante ngakoè jhâ' ta' andi' pangaterro otabâ lèbur ka dhunnya kedokteran, tapè sajân atambâ bâkto, salèrana pas sajân lèbur ka dhunnya kasebbhut. Saellana jârèya Dante ollè proyèk tugas daèrah dâri Yayasan Habibie bân alanjut pendidikan spèsialis panyakèt dâlem è Fakultas Kedokteran Univèrsitas Indonesia.

Salastarèna pendidikan spèsialis è èlmo panyakèt dâlem è taon 2004, salèrana dhâddhi bâgiyân dâri Divisi Metabolik Endokrin, Departemen Èlmo Panyakèt Dâlem Fakultas Kedokteran Univèrsitas Indonesia. È taon 2005 salèrana è kèrèm ka Jeppang ghâbây ngala' gellar Ph.D. è Univèrsitas Yamanashi. Saellana mamarè program Ph.D. Dâlem 3 taon bân dhâddhi ahli diabetes molekuler partama è Indonesia, salèrana alanjut pendidikan subspesialis ghâbây dhâddhi konsultan endokrin, metabolik, bân diabetes è Fakultas Kedokteran Univèrsitas Indonesia.

Tangghâl 22 Oktober 2022, salèrana èyangka' mènangka Ghuru Rajâ teptep è Fakultas Kedokteran Univèrsitas Indonesia.Mahrofi, Zubi (22 Oktober 2022). Yusuf, Muhammad (ed.). "Wamenkes Dante resmi dikukuhkan sebagai Guru Besar Tetap FKUI". ANTARA News. Èaksès tangghâl 23 Oktober 2022.

 Kalowarghâ 
Tangghâl 17 Mei 2003, Dante Saksono Harbuwono akabin sareng Mutiara Yasmin. Salèrana andi' duwâ' ana', Nicolette Adhaneiss Xaviera Dante bân Naveen Xavier Dante.

 Sombher-sombher